František Martin Pelcl

František Martin PELCL (naskiĝis la 11-an de novembro 1734 en Rychnov nad Kněžnou - mortis la 24-an de februaro 1801 en Praha) estis la unua profesoro de la ĉeĥaj lingvo kaj literaturo ĉe la Praga universitato.

En la Praga universitato li studis filozofion, historion kaj teologion, sed ne finis ilin, daŭrigis en Vieno, kie li studis ankaŭ estetikon. Reveninte Pragon, li fariĝis privata edukisto ĉe grafa familio, poste bibliotekisto kaj arkivisto, funkciulo de privata societo de sciencoj, ekde 1793 profesoro de la Praga universitato.

Li verkis germanlingve bohemian kronikon pri la regado de Jozefo la 2-a, sed ankaŭ verkojn pri Karolo la 4-a kaj lia filo Venceslao la 4-a, eldonis novan bohemian kronikon, priskribis jezuitajn verkistojn, eldonis fundamentojn de la ĉeĥa gramatiko.

Li klopodis realisme priskribi la historion aplikante sciencajn metodojn.

Kategorio:Ĉeĥaj verkistoj
Kategorio:Ĉeĥlingvaj verkistoj
Kategorio:Ĉeĥaj historiistoj
Kategorio:Ĉeĥaj kronikistoj
Kategorio:Ĉeĥaj lingvistoj
Kategorio:Latinlingvaj verkistoj
Kategorio:Germanlingvaj verkistoj
Kategorio:Ĉeĥaj altlernejaj instruistoj
Kategorio:Ĉeĥaj arkivistoj
Kategorio:Ĉeĥaj bibliotekistoj
Kategorio:Ĉeĥaj publicistoj